El Limón, Venezuela
El Limón je grad od 112,800 stanovnika u saveznoj državi Aragua na sjeveru Venecuele. 

On je i administrativni centar Općine Mario Briceño Iragorry.

Geografske i klimatske karakteristike 

El Limón leži u kotlini Jezera Valencia, na nadmorskoj visini od 485 metara, sjeverno od Maracaya, sa kojim je praktički spojen u jednu konurbaciju.

Kroz grad protiče rijeka El Limón a nešto sjevernije od njega prostire se Nacionalni park Henry Pittier.

Historija 

Teren na kom se danas prostire El Limón, bio je za kolonijalnih vremena feudalno imanje na kom je njegov prvi vlasnik kapetan Diego de Ovalle uzgajao šećernu trsku.  Na tom imanju izraslo je naselje za smještaj radnika.

Ni nakon stjecanja nezavisnosti El Limón nije puno porastao, po službenom popisu stanovništva iz 1926. bio je selo od svega 327 stanovnika u općini Maracay, koja je tad imala 13.359 stanovnika. 

Tokom 1946. sav teren El Limóna bio je dodijeljen Ministarstvu poljoprivrede,  za rad "Politehničkog instituta za poljoprivredu Maracay", na kom je pokrenut rad; Eksperimentalne stanice za poljoprivredu i stočarstvo, Instituta za veterinarstvo i Visoke poljoprivredne škole, pod patronatom Ministarstva poljoprivrede.
Ni nakon Drugog svjetskog rata nije puno porastao 1955. imao je  2.000 stanovnika. 

El Limón je počeo eksplozivno rasti od 1970- ih, zahvaljujući rastu naftne industrije.

Prema zakonu o Lokalnoj samoupravi Države Aragua - 1986. formirana je Općina Mario Briceño Iragorry, sa El Limónom kao administrativnim centrom. 

Današni El Limón je grad tekstilne i prehrambene industrije sa tvornicom obuće i udaraljki.

Izvori

Vanjske veze

 Municipio Mario Briceño Iragorry  

Gradovi u Venezueli